Доксим Михаиловић Галичанац (још и Галичник, Крушевљанин), родио се у селу Галичник у 20. фебруара 1883. године. Завршио је основну школу у месту, а затим богословију у Призрену. Од 1904. године био је учитељ у родном Галичнику. Следеће 1905. постаје српски четнички војвода и учествује у борби на Челопеку, као део борбе за Македонију у оквиру српске акције у Македонији. Године 1907. одлази (по налогу српског конзула) у манастир Хиландар на Светој гори, где постаје настојник манастира. Као зналац грчког и турског језика извео је тамо одређену мисију. Затим добија службу директора српске школе у Ђевђелији.